Ussan agi izrin tâedda tmeYra n Inselmen i umi ssawalen lâid tamuqrant. Tamuqrant acku tella tmeYra nniḍen d tameẓyant, lâid tameẓyant, ar tagara n wagur n Remḍan.
Ur ssineY ara iẓuran n tmeYra yagi neY ansi i tt id-nYel neY i t-id ssuken tneslemt maca, tidett kan, ur illi dacu i imeqren deg-s.
Γef medden, imi illa deg ansayen zellu izamaren, tettas-ed d taâkemt i umi ur zmiren. Ilaq ad tezluḍ ikerri iswan ayendin yerna ad tYafreḍ tiwelliyin, ad d-aYeḍ levsa i at uxxam akken ad cebḥen. Arrac laqen asen daYen kra n wuraren d illellucen. Xarttum macci d yiwet ad tt iqazem umdan s tjarnant-is. Kra n ixxamen di tmurt n Iqvayliyen i mazal iten d Inselmen skarayen-d akraren zellun. Xarttum d win ur t id-ttaYen ara. Wanag ayen nniḍen ur ten ittazgal ara. Ma d win ur nesâi ikerri d tedrimt s wacu ara t-id yaY neY ara d-infeq, ad tafeḍ iḥsel , innuYna, tennuYna twacult d tarwa. Muqlen di medden u sseqḍen.
Gar wid id-iskarayen akraren i tmezla, ṭaqa seg sen ttaYen ten-id d izamaren. Kan akken d iṭṭutaḥen, d ikernenniyen, d imellalen. Ack-iten. Arrac ttwalin ten am arrac nniḍen u tturaren yid-sen. Ttnamen ten almi iten rran d imeddukal nsen. Akka i teḍra d yiwen umeddakel-iw iyi imlan tadyant n Lulu.
Lulu d yiwen izimer amectuḥ. D amellal, d azedgan. Taduḍt Yef uzagur is tekkarteṭṭi. D tizrurin kan akken, maca d tileggaYin. Akka iyi t-id ittwaglem neY iyi t-id iweṣṣef umeddakul-iw. Inna kra ikka useggass, akken di sin i t sâedan. YuYal am gma-s, d ameddakul is. Itturar yid-es, ittmeslay yid-es. Jjan-t neY âelfen-t deg uxxam sin issegasen.
“Yiwen wass ssufYen t-id ar ufrag vava-s d xali-s, cudden as iḍaren sin sin, ssegnen t Yef yid-is. Allen is ldint am arquqen, isvaâvuâ ivYa ad iẓer dacu iḍran, ayen is-zzin di sin, ayen i t Yeḍlen, ayen i t urzen ar tmurt, ayen itekkayen Yef uqerruy-is. Nek qqimeY sdat-es ttruY, ttḥellilaY di vava d xali as-anefen. GguleY as i vava akken ad as ttaYeY awal ma illa isserḥ-as. Maca kra din ulac. Idegger iyi s ufus u issawel i yemma teffeY-d teddem iyi gar ifassen-is d nek ttexviviḍeY. Ma d tiṭ-iw tezga Yef Lulu. Irfed xali ajenwi anect ilat isâedda t Yef temgarḍt-is, uzlen idamen-is. Izga ikkat iḍaren-is i ttemxembaḍ. Ahat iqarḥ-it. Nek iqarḥ iyi. Aṭas aṭas. NYan-t s laman imi innum talwit d tayri s Yur-i deg uxxam nneY.”
Inna-yi umeddakul d akken seg assen ur ittu Lulu. Seg assen iṭṭef as ccaḥna i xali-s. Ar assa ccama-s ur teh-li ara. Acku iḥulfa am aken iâemmed di tmezla n Lulu. Mazal teqqaz deg uqerruy-is tuttra n “limer mazal ttmeslayen iYersan am zik, wisen dacu iyi-d inna Lulu mi ittwarez ar tmurt, mi mlalent wallen nneY?”
Ar cwami d-ttajja tmezla izamaren zdat n llufanat d xellu txellu texriḍt at uxxam, ernu yas iẓuran n tmeYra aya isenḍfen tamurt nneY, ad tafeḍ d akken d tmeẓyant nezzeh nezzeh. Ur illi dacu imeqren deg-s.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn